Watu Ginjel sajeroning saluran kemih (kalkulus uriner) ya iku sawijining wujud kaya watu kang kadadéan ana ing saujuré utawa sapérangan ana ing saluran kemih lan bisa njalari lara, pipis getih, panyumbetan saluran ana ing kandung kemih utawa infeksi. Watu iki bisa kadadéan ing njero ginjel (watu ginjel) utawa kadadéan ing jero kandung kemih (watu kandung kemih). Prosès kadadéan watu iki sok diarani urolitiasis (litiasis renalis, nefrolitiasis).

Tandha-tandha 

Watu, kang utama wujud cilik, bisa uga njalari tandha-tandha. Watu ing njroning kandung kemih bisa njalari lara ana ing weteng pérangan ngisor. Semono uga watu kang ana ing ureter, pelvis renalis utawa tubulus renalis bisa njalari lara ana ing geger ing basa latin sok diarani kolik renalis (lara kolik). Kolik renalis duwé pratanda lara kang nalika-wektu uga ora dinyana-nyana, ing laladan antarané balung rusuk lan balung bangkekan, tumuju njaler ana ing weteng, laladan palanangan/pawadonan saha pupu pérangan njero. Tandha-tandha liyané salah sijiné duwé pratanda ya iku munek lan muntah, weteng kembung, panas, lan katisen lan getih kang ana ing banyu kemih. Wong kang duwé tandha-tandha iki duwé pratanda asring pipis kang utama ing wayah watu lumaku ana ing ureter. Watu kang nyumpet ana ing dalan kemih njalari infeksi salan/saluran kemih. Watu kang nyumpet ana ing dalan kemih, baktèri uga bisa ngembang ana ing banyu kemih kang ngumpul amarga anané panyumpetan lan njalari infeksi. Panyumpetan iki minangka mbutuhake wektu kang suwé amarga banyu kemih ora bisa lumaku kanthi lancar sajeroning saluran ginjel, kaanan kaya mangkono njalari anané ginjel dadi gedhé amarga banyu kemih ora bisa lancar (hidronefrosis) lan manawa ora ditandangi bisa njalari rusaké ginjel.

Uga delengen 
 Ginjel

Lelara urogenital
Lelara